**Қазақстан Республикасының қаржылық тұрақтылығын
қамтамасыз етудің кейбір мәселелері туралы**

«Қазақстан Республикасының қаржылық тұрақтылығын қамтамасыз ету шаралары туралы» Қазақстан Республикасы Президентінің 2022 жылғы
14 наурыздағы № 830 Жарлығының 1-1-тармағының 5) тармақшасына сәйкес Қазақстан Республикасының Үкіметі **ҚАУЛЫ ЕТЕДІ**:

1. Қазақстан Республикасының екінші деңгейдегі банктеріне 2022 жылғы 15 шілдеден бастап 2022 жылғы 31 тамызға дейінгі кезеңде екінші деңгейдегі банктердің кассаларында 2022 жылғы 15 маусымдағы сағат 23:59-ға жинақталған көлемі шегінде қолма-қол Ресей рублін әкетуге рұқсат етілсін.
2. Қазақстан Республикасының Қаржы министрлігі Қазақстан Республикасының Ұлттық қауіпсіздік комитетімен бірлесіп (келісу бойынша) осы қаулының 1-тармағын іске асыру бойынша қажетті шаралар қабылдасын.
3. Осы қаулы қол қойылған күнінен бастап күшіне енеді.

**Қазақстан Республикасының**

 **Премьер-Министрі А. Смайылов**